HENNOPS NUUSBRIEF: 9 MEI 2019
Ek deel graag met u 'n brief wat die Federasie vir Suid-Afrikaanse Beheerliggame (FEDSAS) aan al die skole gestuur het rakende die aanlynregistrasie van Graad 1's en Graad 8's vir 2020. Die uitdagings word elke jaar groter om die unieke karakter van ons skool te behou – dit is duidelik dat dit wat ons hier bedryf nie aanvaarbaar is vir almal nie, en dat die speelveld die heeltyd aangepas word om hulle agendas te voer.
Verstaan asseblief mooi – ek het in beginsel geen probleem daarmee dat alle kinders na hul naaste skool moet kan gaan nie, maar ek het 'n wesenlike probleem daarmee as dit eensydig en op kortsigtige manier afgedwing word ter wille van politieke gewin. Te veel mense – Afrikaanse én Engelse mense – word absoluut ontwrig deur die voorgestelde werkswyse.
Wanneer ons hierdie skrywe letterlik opneem, lyk dinge maar sleg vir skole, maar ons is vol moed dat ons met intelligente en eerlike werk sal verseker dat ons eie kinders volgende jaar hier by ons in Graad 1 sal wees. Ons gaan die reëls volg soos voorgeskryf, maar ons sal nie geboelie word nie. Praktiese uitvoerbaarheid daarvan-, asook die regverdigheidsbeginsel sal ons fokus bly. As ons met integriteit optree in hierdie proses, sal ons nooit bekommerd hoef te wees nie.
Hier volg die brief van FEDSAS:
1. Die skooltoelatingsproses in Gauteng is gewoonlik in omstredenheid en onsekerheid gehul. Vanjaar se proses is geen uitsondering nie. Trouens, 'n paar aspekte maak dit vanjaar selfs meer omstrede as vantevore.
2. Teen die einde van 2018 is sogenaamde "toevoersones" vir elke skool in die Gautengprovinsie vasgestel. In afsondering beskou, was die sonering nie aanvegbaar nie. Buiten 'n paar appèlle by die LUR teen die vasstelling, het alle openbare skole die sonering aanvaar.
3. Nuwe Toelatingsregulasies is op 18 Maart 2019 uitgevaardig wat sekere drastiese veranderinge instel. Die belangrikste wysigings is soos volg:
3.1 Aansoeke om toelating tot graad 1 en 8 sal slegs aanlyn hanteer word. Geen papieraansoeke sal oorweeg word nie.
3.2 Die rol van skoolbeheerliggame is dermate verwater dat hulle feitlik geen bevoegdheid meer in die toelatingsproses het nie. Alle wesenlike bevoegdhede word voortaan sentraal deur die Gautengse onderwysdepartement vervul.
3.3 Ouers het nie meer enige keuse oor die skool waar hulle kind ingeskryf word (soos binne 'n omtrek van 5 km van die huis) nie. Die aanlyn platform, en nie die ouer nie, sal aan die hand van die volgende kriteria-ranglys bepaal tot watter skool die kind toegelaat sal word:
3.3.1 Die skool in die toevoersone naaste aan die aansoekerleerder se woonplek
3.3.2 'n Skool waar 'n broer of suster van die aansoekerleerder reeds skoolgaan
3.3.3 'n Skool in die toevoersone waar ten minste een van die aansoekerleerder se ouers werk
3.3.4 'n Skool binne 'n omtrek van 30 km vanaf die aansoekerleerder se woonplek
3.3.5 'n Skool verder as 30 km vanaf die aansoekerleerder se woonplek
3.4 Die weergawe van die aanlyn platform soos op 30 April 2019 het nog daarvoor voorsiening gemaak dat ouers hulle voorkeurtaal van leer en onderrig ("LOLT") kan kies. Nietemin voorsien die regulasies nie enige meganisme waarvolgens die LOLT-keuse 'n rol sal speel in hoe die departement skole toeken nie. 'n Ouer se gekose LOLT sal geen verskil maak indien dit nie met die LOLT van die skool naaste aan die aansoekerleerder se woonplek of die werkplek van een van die ouers ooreenstem nie. Daar is ook geen waarborg dat die platform nie dalk weer kan verander om met voormelde keuse weg te doen in ruil vir 'n vorige weergawe wat geen LOLT-keuse toelaat nie. Dít sal ons eers weet wanneer die aansoekproses 'n aanvang neem wat tans om 08:00 op Maandag 13 Mei 2019 plaasvind).
4. In die praktyk beteken dít die volgende:
4.1 'n Aansoeker wat Engels as LOLT op die platform kies, maar wie se naaste skool aan
sy/haar woonplek 'n Afrikaansmediumskool is, sal in die Afrikaansmediumskool geplaas word indien die aansoek ingedien word terwyl sodanige skool nog plek het.
4.2 Dieselfde geld natuurlik vir 'n aansoeker wat Afrikaans as LOLT kies, maar wie se naaste skool 'n Engelsmediumskool is of, in albei gevalle, 'n parallelmediumskool waar die LOLT aangebied word.
4.3 'n Aansoekerleerder wat gelukkig genoeg is om 'n broer of suster te hê wat reeds ingeskryf is by 'n skool met 'n LOLT wat met die gekose LOLT ooreenstem, kan dalk ooreenkomstig bogenoemde ranglys tot daardie skool toegelaat word.
4.4 Dieselfde beperking is van toepassing op die ouer se werkplek indien die LOLT wat deur die naaste skool aangebied word, nie met die gekose LOLT ooreenstem nie.
5. FEDSAS het regsadvies hieroor ingewin, wat soos volg saamgevat kan word:
5.1 Die Grondwet is die hoogste reg van die land. Ingevolge artikel 29(2) het elkeen die reg om in die amptelike taal of tale van hulle keuse onderrig te word by openbare onderwysinstellings waar sodanige onderrig redelikerwys uitvoerbaar is. Dit ís tans redelikerwys uitvoerbaar vir openbare skole in Gauteng om met hulle onderskeie LOLT aanbiedinge voort te gaan.
5.2 'n Aansoeker om plasing by 'n openbare skool het 'n reg om by die betrokke skool geplaas te word indien die leerder sy/haar skoolonderwys in die LOLT van daardie skool wil ontvang.
5.3 Indien die openbare skool nié die gekose LOLT aanbied nie, is die departement ingevolge die Taalnorme en -standaarde verplig om onderrig in daardie taal te voorsien indien daar 'n vraag van ten minste 40 laerskoolleerders of 35 hoërskoolleerders bestaan, weer onderworpe aan uitvoerbaarheid.
5.4 Dat die regulasies self oor die kwessie van taalkeuse of die administrasie daarvan swyg, doen dus geensins afbreuk aan bogenoemde fundamentele reg in artikel 29(2) nie.
5.5 Dat die huidige weergawe van die platform 'n LOLT-keuse toelaat, maak dit vir die departement moontlik om die kwessie uiteindelik op enige manier te hanteer. Tensy dit betwis word, sal die stelsel aansoekers waarskynlik outomaties by die naaste skool, ensovoorts
indeel, sonder om enigsins die LOLT-keuse in ag te neem.
5.6 Dat die platform 'n keuse bied sonder om uit te spel watter rol die keuse sal speel, maak die keuse inderwaarheid betekenisloos.
5.7 Die fundamentele reg van elke ouer om hul kind in die skool van hul keuse in te skryf, behoort dringend beskerm te word.
Ek verseker u daarvan dat geen steen onaangeroer gelos sal word om te verseker dat ons eie Hennops-Graad R'e volgende jaar by ons in Graad 1 sal wees nie.
Ons hou u op hoogte.
Donderdag: 9 Mei
Mini-Netbal – Weg teen Garsfontein
Super 12 : Senior Koor
Sagtebalproewe: 0/10 en 0/11: 15:30 – 17:00
Graad R Mammadag
Super 12: Jnr en Snr Koor
Krieketproewe: 0/11: 14:00 – 15:15
Krieketproewe: 0/12 en 0/13: 15:30 – 17:30
Sagtebalproewe: 0/12 en 0/13: 13:30 – 15:00
Saterdag: 11 Mei
Snr Revue oefendag: 13:00 – 17:00
Rugby en Netbal: B- en C-spanne: Vastrap
Wiskunde en Wetenskap Olimpiade
Winter Konsert: Junior Koor
Rugby en Netbal teen Elarduspark - Tuis
Rugby en Netbal teen Constantiapark - Tuis
Sagtebalproewe: 0/10 – 0.13: 13:30 – 15:00
Redenaars: ATKV Semi-Finaal
ATKV Kore: Skuilkrans
Krieketproewe: 0/8 en 0/9: 13:30 – 15:30
Senior Revue: Oefendag: 13:00 – 17:00
Perdry Qualifier 4
ATKV: Junior Koor
Bulletjie Ligadag - Tuis
EREKLEURE TOEGEKEN VIR AKADEMIE:
Annabel Mosdell, Anouk J van Rensburg, Anri de Villiers, Emma Thompson, Hanru de Jager,
Jadon McDonald, Kelsey Smith, Mia Vetter, Petrus van der Merwe, Tanit van Straaten,
Anna-Belle Pieterse, Anushka Greybe-Woeke, Christian Deist, Christian Smuts, Eben Bond, Iddo van Daalen, Tiana Swart, Wian Swanepoel, Zelri Myburgh
Alexa Nel, Emma de Swardt, Ané Bester,
Ethan Martin, Joanie Coetzee, Juan Prins,
Kayla Borstlap, Mariana du Plessis
Die volgende leerders word sterkte toegewens met hulle deelname op 14 Mei:
Gr 4: Justin Ferreira en Louis Deist
Gr 5: Ryan McPhail en Francois Bezuidenhout
Gr 6: Iddo van Daalen en Jacques Faure
Gr 7: Jaden McDonald en Marco J van Vuuren
SUPER 12 SKAAK:
Juniors eindig 9de en Seniors 7de
by die Super 12 Skaakkompetisie.
Baie geluk aan Charlie Claase wat 1 eerste plek by die Provinsiale Kampioenskappe verwerf het asook 'n tweede plek by die
MEI - WEEK 2
Gaan dan na al die nasies toe en maak die mense my dissipels ... En onthou: Ek is by julle al die dae tot die voleinding van die wêreld.